السلام عليكم ورحمة الله وبركاته. اهلا بحضراتكم. في المقطع رقم ربعمية سبعة وتسعين من مقاطع حظر التجول والحلقة الخامسة من حلقات تدبر سورة الاحقاف ارجو من حضراتكم تجيبوا المصاحف تفتحوا معي سورة الاحقاف الاية ستاشر
الاية ستاشر. هم. جاهزين ان شاء الله نبدأ؟ اعوذ بالله السميع العليم من الشيطان الرجيم اولئك الذين نتقبل عنهم احسن ما عملوا ونتجاوز عن سيئاتهم في اصحاب الجنة وعد الصدق الذي كانوا يوعدون
مين هم اللي الاية بتشير اليهم الاية ستاشر بتبدأ باولئك اداة اشارة اسمها اشارة اولئك الذين نتقبل عنهم احسن ما عملوا. اسم الاشارة اولئك بيورينا ان احنا داخلين من وسط السياق. يبقى عشان نعرف مين هم لازم نرجع شوية. طب
بصوا بقى تعالوا نقرا من اول الاية اتناشر للاية خمستاشر نسترجع السياق بتاعنا ومن قبله او من قبل القرآن. كتاب موسى اماما ورحمة وهذا كتاب مصدق لسانا عربيا لينذر الذين ظلموا وبشرى للمحسنين
الاية وصفت القرآن بعدة اوصاف منها انه بشرى للمحسنين. هات الاية تلتاشر ان الذين قالوا ربنا الله ثم استقاموا فلا خوف عليهم ولا هم يحزنون. اولئك اصحاب الجنة خالدين فيها
جزاء بما كانوا يعملون ايتين تلتاشر واربعتاشر لخصوا لنا كيف بدأ مشوار المحسنين اللي آآ اه اه بدأ قالوا ربنا الله وانتهى بالاستقامة ثم استقاموا ثم الاية اللي بعدها البشرى لهم بالخلود في الجنة
اقرا الاية خمستاشر ووصينا الانسان بوالديه احسانا. حملته امه كرها. انا اسف حملته امه كرها ووضعته كرها. وحمله وفصاله ثلاثون شهرا. حتى اذا بلغ اشده وبلغ اربعين سنة قال رب اوزعني ان اشكر نعمتك التي انعمت علي وعلى والدي وان اعمل صالحا
ان ترضاه واصلح لي في ذريتي اني تبت اليك واني من المسلمين كمل بقى واقرا الاية ستاشر اللي بنبدأ بها النهاردة. اولئك الذين نتقبل عنهم احسن ما عملوا. يبقى كده فهمنا مين هم اولئك
الانسان اللي في الاية خمستاشر اتكلمت عليه بس بعد ما حصل التفات في العدد من المفرد للجمع. فالاية خمستاشر كلها كانت ماشية مفرد. عشان كده احنا اتلخبطنا لما بدأنا نقرا
ستاشر والنهاية بتقول اولئك ما فهمناش هي بتتكلم على مين بس هو فيه التفات من المفرد للجمع وهنفهم ليه اقرا معي خمستاشر كده ووصينا الانسان مفرد بوالديه احسانا حملته امه مفرد. وهو كره ووضعته مفرد كرها. الاية كلها ماشية
بالمفرد ثم تأتي الاية ستاشر بصيغة الجمع. اولئك جمع. الذين نتقبل عنهم جمع احسن ما عملوا جمع ونتجاوز عن سيئاتهم جمع. الله الاية كلها ماشية جامعة الاية ستاشر ده معناه ايه
ده معناه ان الانسان اللي في الاية خمستاشر ما كانش مقصود به انسان معين. مقصود به جنس الانسان نفسه مقصود به الناس كلهم طب وليه ربنا ما قالش الناس في الاية خمستاشر واتكلم بصيغة الجمع فتبقى خمستاشر بصيغة الجمع وستاشر بصيغة الجمع. يعني الاية خمستاشر كان ممكن تكون كده
وصينا الناس بوالديهم احسانا حملتهم امهاتهم كرها. ووضعتهم كرها علماء البلاغة البلاغة قالوا لعل الله اراد ان يقول ان بر الوالدين هذا امر له شأن عظيم لا يقوم به الا الواحد من الجماعة
يعني شيء نادر ان شخص يقوم به كما يجب فذكرت الاية بالمفرد عشان توري ان ده شيء عظيم جدا للاسف ناس كتير ما بتقدرش تقوم بهذا الواجب كما يجب والالتفات بقى في الاية ستاشر
لصيغة الجمع معناه انه امر عام لكل الناس. مش انسان بعينه من الممكن ايضا والمعنى يقبل ان اولئك اللي في اول الاية ستاشر تكون اشارة للمحسنين اللي في اخر الاية اتناشر. وبشرى للمحسنين
لكن ده بعيد لان الاية بعيدة لكن من حيث المعنى مقبول لان اصلا الايات من من تلتاشر لستاشر كلها بتتكلم عن المحسنين. فبرضه مقبول يعني اقرا الاية ستاشر كده اولئك الذين نتقبل عنهم احسن ما عملوا ونتجاوز عن سيئاتهم
في اصحاب الجنة وعد الصدق الذي كانوا يوعدون هؤلاء اللي بيبروا والديهم وبيدعوا لهم فاكرين انتم في الاية خمستاشر هو دعاهم. ربي اوزعني ان اشكر نعمتك التي انعمت علي وعلى والدي
ها وبيدعوا لوالديهم وبيدعوا لنفسهم وان اعمل صالحا ترضاه ها وبيدعوا لزريته ربنا بيتقبل برهم ودعائهم ده اولئك الذين نتقبل عنهم عشان كده لفت نزري التعبير نتقبل عنهم وليس نقبل منهم
اللي انا كنت متوقعه نقبل منهم اولا ايه الفرق بين القبول والتقبل ايه الفرق بين نقبل ونتقبل التقبل هو قبول ولكن بحفاوة انت ممكن حد يعمل لك شغل ويبقى مش عاجبك الشغل بتاعه لكن تقبله
اقبلوا على مضض لان ما فيش غيره خلاص هتعمل ايه؟ وما فيش وقت هنعمل ايه؟ اقبل اقبل مش تقبل اقبل لكن لما نقول انك تقبلت عمله يعني عجبك قبلته محتفيا به
فربنا بيتقبل العمل الصالح. تقبل الله منكم لانه يحب العمل الصالح نتقبل عنهم ليه مش منهم؟ يعني في سورة المائدة انما يتقبل الله من المتقين. الطبيعي نتقبل منهم دي في الاية ستاشر ان يتقبلوا عن عنهم
لان العمل اللي بيتقبله هنا داخل فيه دعاء للوالدين وللذرية اقرأ معي النص التاني في الاية خمستاشر قال رب اوزعني ان اشكر نعمتك التي انعمت علي وعلى والدي. بيشكر النعمة اللي على والديه. يعني بالنيابة
عن والديه بيشكر ربنا وان اعمل صالحا ترضاه واصلح لي في ذريتي. بيدعي بالصلاح لذريته اني تبت اليك طيب وكأنه بيشكر ربنا نيابة عن والديه وبيدعو لوالديه وبيدعو لذريته والدعاء عبادة
وكأنه بيتوجه بالعبادة والدعاء نيابة عن والديه وعن ذريته فربنا بيقول نتقبل عنهم اولئك الذين هو وابوه وامه وذريته نتقبل عنهم احسن ما عملوا ونتجاوز عن سيئاتهم نتقبل عنهم احسن ما عملوا. الله! طب والاقل في الحسن ربنا مش هيتقبله
العمل الحسن يعني الجائز اللي مش حرام عمل حسنة انما احسن العمل يعني العمل الصالح اللي عليه حسنات فاحسن العمل يعني الصالحات اقرا معي الاية ستاشر. اولئك الذين نتقبل عنهم احسن ما عملوا ونتجاوز عن سيئاتهم
يبقى حسنات قصاد سيئات يبقى احسن احسن العمل قصاد السيئات. يبقى احسن العمل يعني الحسنات العمل الايه؟ اللي عليه حسنات كمل ستاشر في اصحاب الجنة وعد الصدق الذي كانوا يوعدون
وعد الله صدق وربنا وعد الناس البارين بوالديهم انهم يكونوا من اصحاب الجنة. قال في اصحاب الجنة. يعني هم من ضمن يعني اصحاب الجنة مش مقتصرة على دول بس. في
امم كثيرة في نوعيات كتيرة من الناس في ناس داخلة لاعمال اخرى وهم في اصحاب الجنة. هم من ضمن اصحاب الجنة اللهم اجعلنا منهم يا رب اقرأ معي الاية سبعتاشر
والذي قال لوالديه اف لك ما اتعدانني ان اخرج؟ وقد خلت القرون من قبلي وهما يستغيثان الله اويلك امن ان وعد الله حق فيقول ما هذا الا اساطير الاولين زي ما الاية خمستاشر اتكلمت عن المحسنين
كانت لها علاقة بوصف من اوصاف القرآن المذكورة في الاية اتناشر وهي ايه ؟ لما ابص الاية اتناشر اخرها وبشرى للمحسنين الاية سبعتاشر دي بتتكلم عن نوع اخر من الناس. برضو له علاقة باوصاف القرآن في الاية اتناشر
اقرا الاية اتناشر وقل لي اي وصف من الاوصاف دي متعلق بالاية سبعتاشر بتاعتنا اللي هنقراها دلوقتي اقرا اتناشر معي. وركز وقل لي اي وصف فيهم ومن قبله كتاب موسى اماما ورحمة
وهذا كتاب مصدق لسانا عربيا لينذر الذين ظلموا وبشرى للمحسنين. بشرى للمحسنين اتشرح خلاص المحسنين. يبقى اللي جاية دول بقى الناس اللي هم عاقين اللي بيعقوا ابائهم وامهاتهم متعلقة باي وصف من اوصاف القرآن
لينذر الذين ظلموا الاية جابت منهم مين ؟ العاق لوالديه زي ما البشرى للمحسنين الاية جابت من ضمن المحسنين مين ؟ البار بوالديه شفت بقى القرآن بيقرأ ازاي؟ بالربط بين الايات. انت مش بتقرأ جزر منفصلة
مش كل اية جزيرة منفصلة ما لهاش دعوة باللي قبلها واللي بعدها. كده عمرك ما هتستفيد من القرآن اقرا الاية سبعتاشر. والذي قال لوالديه اف لك ما اتعدانني ان اخرج؟ وقد خلت القرون من قبلي
ازا احنا قدام انسان بيجمع بين الكفر بالبعث والحساب اتعيدانني ان اخرج. اخرج بعد ما اموت. وقد خلت القرون من قبلي. والاجيال اللي قبل دي كلها ماتت. ولسه بتقولوا لي ان انت فده بيجمع بين
الكفر بالبعث والحساب وبين عقوق الوالدين اف لكما خلي بالك ان عقوق الوالدين نفسه نوع من انواع الكفر ايه رأيكم بقى؟ كفر بالنعمة ومخالفة للفطرة فيه سؤال بقى احنا ما طرحناهوش امبارح في اية الوصية
اللي هي ووصينا الانسان بوالديه حملته امه كرها ووضعته كرها ربنا بيقول ايه ووصينا المؤمنين لا المسلمين لا وصينا الانسان ربنا يوصل المسلمين في القرآن ليه ربنا بيقول ووصينا الانسان
في مليارات الناس ما قروش القرآن ولم يصلهم الاية دي ولم يثيرهم اي كتاب اخر كمان ها يبقى ازاي ربنا وصل انسان بشكل عام بوالديه ده سؤال كان لازم نسأله امبارح الحقيقة
ده سؤال كان لازم نسأله امبارح ربنا ازاي وصل انسان بوالديه عشان قال لنا في القرآن يبقى هو وصى المؤمنين. لأ الانسان ازاي انه الزرع في فطرة الانسان حب الوالدين والاعتراف بجميلهما
انا طبعا بتكلم عن الحالات العادية ما لناش دعوة بالحالات الشازة الوالدين اللي بينتهكوا اطفالهم والعيال اللي بتطلع بتكره اهلها وبيحصل جرائم قتل بينهم وقطيعة بينهم. الشاذ ليس له قاعدة. احنا
نتكلم بصفة عامة في معزم الاحوال حتى الملحد يعترف بجميل ابوه وامه علي يبقى ربنا وصل انسان بوالديه بتشكيل فطرة الانسان يبقى عقوق الوالدين ضد الفطرة الانسانية اصلا هنا احنا قدام
اب وام مؤمنين ابنهما عاق. بيقول لهم اف كلمة تضجر يعني زهقتوني بقى اوف اوف يعني زهقتوني. انا متضجر منكم في سورة الاسراء احنا نهينا عن قول اف للوالدين فلا تقل لهما اف ولا تنهرهما وقل لهما قولا كريما. فهو ابن عاق
وكمان كافر بالبعث في نفس الوقت اقرا سبعتاشر اتعدانني ان اخرج وقد دخلت القرون من قبلي اوعدوني اخرج يعني ابعث وكل القرون قرون يعني الاجيال مش يعني ميت سنة. قرن يعني جيل
وكل الاجيال اللي سبقتني وماتت دي راحت. بعد كل دول سابعث تاني ما تبطلوا تخريف بقى. ايه الكلام القديم مين اللي اكل عليه الزمان وشرب ده كفاية خرافات بقى ايه اللي بيحصل دلوقتي على فكرة ده الكلام ده بيتقال دلوقتي
اقرا الاية سبعتاشر وتصور المشهد الاية سبعتاشر الحقيقة اية تصويرية من الدرجة الاولى انا شايف قدامي صور بتتحرق. يعني انا كاني قاعد في كرسي مسرح وقدامي ابطال مسرحية بيمسلوا على خشبة المسرح قدامي
بالزبط اكن في يعني الاية مجسمة انا شايفها. اقرا معي والذي قال لوالديه اف لك ما اتعدانني ان اخرج وقد خلت القرون من قبلي وهما يستغيثان الله ويلك امن ان وعد الله حق
فيقول ما هذا الا اساطير الاولين اتفرج على مشهد ثم تسمع بقى تعليق القرآن. تسمع قول الله في هذا الموقف المتكرر الذي يحدث كل يوم في بيوت كثيرة. اقرا تمنتاشر
اولئك الذين حق عليهم القول في امم قد خلت من قبلهم من الجن والانس انهم كانوا خاسرين زي ما الاية ستاشر بدأت اولئك الذين نتقبل عنهم احسن ما عملوا. عن المحسنين
الاية تمنتاشر تبدأ باولئك الذين حق عليهم القول. ما هو احنا قدام فريقين الاية اتناشر وصف القرآن فيها. لينذر الذين ظلموا وبشرى للمحسنين. احنا قدام فريقين مثال على المحسنين في الاية خمستاشر. مين؟ الناس الايه؟ الانسان البار بوالديه
ومثال على الذين ظلموا في الاية سبعتاشر. العاق لوالديه جزاء الفريق الاول في الاية ستاشر ان ربنا تقبل منهم وادخلهم في اصحاب الجنة وجزاء الفريق التاني في الاية تمنتاشر ان يحق عليهم القول ويدخلوا النار مع امم سبقتهم. ظلموا انفسهم ايضا
من الانس والجن زي ما الفريق الاول ربنا قال عليه في اصحاب الجنة. يعني من ضمن اللي هيدخلوا يخلدوا في الجنة. الفريق التاني اتقال عليه من ضمن من سيدخل النار من الانس والجن
مش هم دول بس اللي هيخشوا النار. ولا دول بس اللي هيخشوا الجنة. فهمتم بقى احنا قدام فريقين وربنا عمال يجيب لنا دول مين؟ ودول مين؟ وايه الوعد بتاع ده؟ وايه الانزار بتاع ده
وده حصل معه ايه؟ وده حصل معه ايه؟ وفي الاخر ده هيخش فين وده هيدخل فين تمنتاشر تاني كده معي؟ اولئك الذين حق عليهم القول يعني استحقوا حكم ربنا عليهم. صدر الحكم عليهم
في امم هيدخلوا النار من ضمن امم في امم قد خلت من قبلهم. مش هو كان بيقول لك وقدخلت القرون من قبلي. يا اخويا دول داخلين النهار ما انت رايح لهم ما انت هاشوفهم
قد خلت من قبلهم من الجن والانس انهم كانوا خاسرين هيدخلوا النار مع الامم اللي قبلهم من الخاسرين سواء من الانس او من الجن قعدت افكر هو ليه ربنا اقحم الجن هنا في الموضوع
ليه ربنا اصلا خلق الجن طبعا ما حدش بيحاسب ربنا لا يسأل عما يفعل وهم يسألون. لكن الانسان يستطيع يفكر في حكمة ربنا ازا وجد الحكمة خير. ما وجدش الحكمة
يكمل بحثا ليس معنى انك لا تجد حكمة ان لا يوجد حكمة انت لا تجد حكمة يعني انت لسة مش عارف الحكمة كم البحث تكمل قراءة تتضرع الى الله. ابن تيمية كان يذهب الى المساجد المهجورة
ويضع رأسه في التراب يمرمغ يمرغ رأسه في التراب ويقول يا معلم ادم علمني. يا معلم ابراهيم علمني. يا معلم محمد علمني انت مش معنى انك مش لاقي الحكمة يعني ما فيش حكمة. المهم انا قعدت افكر بقى بصراحة في الحكمة من خلق الجن
مخلوق احنا لا نعرف عنه الكثير ولا نرى لهم العالم بتاعهم عالم الجن كل ما نعرفه عنهم ان هم زينا مسئولون يعني مخيرين بين الحق والباطل. مخيرين بين الكفر والايمان
ايه الحكمة بقى لم اجد الا شيء واحد. ده اللي وصلت له والله اعلم بقى صح غلط فيه حاجة تانية غير كده. الله اعلم عارفين الطفل لما يبقى وحيد امه وابوه
بيبقى متدلع يبقى فاهم ان ما لهمش غيره لكن لما يكون له اخوات واخواته دول زيه في اشياء كثيرة في اوجه تشابه مع اخواته. هيبقى اكثر انضباطا واكثر برا بابيه وامه. ويحاول يرضي ابوه وامه
بانه لو عقهم في غيره يبرهم فنوع من انواع التربية ان يكون فيه زينا وسبحان الله السورة بتجمع بين موضوعات الايمان والكفر وبين بر الوالدين وعقوق الوالدين ايضا. يعني زي ما في مؤمنين
فار فيه ناس بارين وناس عاقين في فريقين خليك مع الفريق الفائز ولا تكون مع الفريق الخاسر ايضا من المخلوقات المسئولة في فريقين الانس والجن احنا مشكلتنا ان عندنا انطباع
غلط عن الجن دايما الجن عندنا مرتبطين بالشياطين والشر. وده مش صحيح ده مش صحيح الانس ايضا منهم شياطين واشرار ومنهم صالحين والجن ايضا منهم شياطين واشرار ومنهم صالحين ده مش منهم صالحين بس ده منهم معلمين هنتعلم منهم درس من اخطر الدروس في الصورة دي بس لسه لما نوصل للاية تسعة وعشرين
وسبحان الله! وكأن زكر الجن هنا مقدمة الكلام عنهم بكثافة في اخر السورة من اخطر الدروس اللي اتعلمتها في حياتي اكتر حد علمني تدبر القرآن عن الجن. ايه رأيكم بقى
ايه رأيكم بقى هتشوفوا دلوقتي مش دلوقتي يعني. اما نوصل بقى لغاية تسعة وعشرين النبي صلى الله عليه وسلم لما لما اتكلم عن الجن في الحديث الصحيح قال اخوانكم من الجن
ايه رأيك بقى ؟ عشان بس احنا طول النهار الجنين دول خطر الجن دول اعداء. يبقى لا خالص انت عندك فكرة خاطئة تماما عن الجن دول في عالم بتاعهم وفيه حكمة من خلقهم وهتشوف انك هتتعلم درس من اخطر الدروس في حياتك في الصورة دي منهم
اقرا بقى الاية تسعتاشر ولكل درجات مما عملوا وليوفيهم اعمالهم وهم لا يظلمون. بعد ما تكلمنا عن الفريقين اللي ظلموا انفسهم والمحسنين ربنا قال ان كل مجموعة لهم درجات فلا اصحاب الجنة كلهم في درجة واحدة ولا اصحاب النار كلهم في دركة واحدة
الجنة الدرجات والنار دركات تسعتاشر ولكل درجات مما عملوا وليوفيهم اعمالهم وهم لا يظلمون الكلام واضح ما فيش زلم والناس لن تكون كلها في درجة واحدة. لا في الجنة ولا في النار. وده مفهوم اسلامي خطير
اساس التفكير الموضوعي ان الدنيا مش ابيض واسود. الدنيا مش صح وغلط في درجات من الصح. ودرجات من الغلط الحلال مش كله درجة واحدة. ولا الحرام كله درجة واحدة. احنا عندنا برايس ليست
في فرائض ركنية يعني اركان الاسلام اللي يهد ركن منها هد الاسلام في حياته وفي فرائض اقل منها لكنها مهمة جدا فرائض لكنها مش ركنية وفي سنن وفي مباحات مسموح بها. وفي مكروه كراهة تنزيهية بيدخل في الحلال برضه
وفيه مكروه كراهة تحريمية بدأنا اول سلم الحرام في حرام صغير وحرام سوبر الحرامي الصغير اسمها صغائر. والحرامي السوبر اسمه كبائر كذلك في الجنة هناك درجات يعني هي دي النقطة. يعني ربنا بيقول اجعلتم سقاية الحاج وعمارة المسجد الحرام كمن امن بالله
واليوم الاخر وجاهد في سبيل الله مش كله ده هو حد قال ان سقاية الحاج حاجة وحشة مش حاجة وحشة. بس مش زيه زي الجهاد ده اسمه التفكير الموضوعي عشان كتير اوي بيجي لي سؤال. طيب يعني ده صح ولا غلط؟ طب ده كويس ولا وحش؟ طب فلان كويس ولا وحش؟ ما فيش حاجة اسمها كده ما فيش حاجة اسمها كويس ولا وحش وصح وغلط
يعني ده ده مفهوم آآ بيسموه ايه؟ آآ اختزالي قوي للحقيقة كزلك في الجنة هناك درجات حسب عمل كل واحد. وفي النار برضو درجات يعني نازلة. لتحت حسب عمل كل واحد. هذه الاية بقى بتلخص
ايات سورة الجاثية ابتداء من الاية تمانية وعشرين في الجاثية لغاية الاخر وترى كل امة جافية كل امة تدعى الى كتابها اليوم تجزون ما كنتم تعملون اقرا كده معي تاني الاية تسعتاشر ولكل درجات مما عملوا وليوفيهم اعمالهم وهم لا يظلمون
بعد ما نخلص اقرا الجافية ابتداء من تمانية وعشرين للاخر وشوف العلاقة ما تنساش ان احنا قلنا ان في علاقة وثيقة بين الجافية والاحقاف ارجع تاني لاول حلقة في الاحقاف وشف هناك علاقة وثيقة بين الجاثية
والاحقاف بكرة الحقيقة انا في معبد يهودي في وسط لندن في حوار دعوي مع اليهود والمسيحيين بكرة في المكان ده آآ حاولت انا حتى اطلع لايف من عندهم بس هم مضطرين يقفلوا الساعة تسعة ونص بالزبط المعبد
اه هنضطر ان احنا نؤجل نص ساعة بس بكرة يعني هنبدأ بكرة الساعة عشرة مساء بدل تسعة ونص. وانا هستأزن بدري عشر دقايق منهم واجي جري بازن الله ادعوا لي بس ما خدش مخالفة وما اعملش حادسة. واوصل ان شاء الله
ونبدأ الدرس بتاعنا الساعة عشرة مساء آآ بتوقيت القاهرة بدل تسعة ونص بتوقيت القاهرة. يعني كل واحد بيبدأ في بلده هيأخر بكرة نص ساعة بس بازن الله. قبلها بساعة ونص ان شاء الله هافتح لايف من المعبد اليهودي الكلمة بتاعتي على الاقل. لو
التانيين اليهود والمسيحيين وافقوا هحط الموبايل عليهم ونطلع لايف شوفوا الايفينت كله ان شاء الله. بكرة عاملين ايفينت هم عن الاصلاح ومش ايه وبتاع فاحنا هنشارك فيه ان شاء الله. طيب
يتوقفون ليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهالينا واموالنا ومن الماء البارد على الظمأ اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا شر كل من يكيد لنا ولهم. واحفظنا واياهم
من شرورهم ونجعلك اللهم في نحورهم. فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم وانصر من نصرهم
واخذل كل من خذلهم وطهر المسجد الاقصى من الدنس فانهم لا يعجزونك. اللهم من قضى منا بالوباء المنتشر فاكتبها له شهادة. ومن كان او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل
ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك
وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في الساعة العاشرة بتوقيت القاهرة ان كنا من اهل الدنيا. سلام عليكم